钦定古今图书集成/明伦汇编/官常典/第329卷 > 北周
## 钦定古今图书集成/明伦汇编/官常典/第329卷 > 北周

北周依《周礼》建六官，冬官府，领司空等众职，而虞部
则属之大司马。

按《周书卢辩传》：“太祖欲行《周官》，命苏绰专掌其事。未
几而绰卒，乃令辩成之。于是依《周礼》建六官，置公、卿、
大夫、士冬官府，领司空等众职。以魏恭帝三年始命
行之。”

按：杜佑《通典》，“后周冬官大司空卿，掌邦事，以五材九
范之徒，佐皇帝富邦国，大祭祀行洒埽，庙社四望则
奉牲。其属工部中大夫二人，承司空之事，掌百工之
籍，而理其禁令。　虞部中大夫一人，掌山泽草木鸟
兽而阜蕃之。”又有小虞部，并属大司马。又夏官有司
水大夫，司水上士。　有匠师中大夫，掌城郭宫室之
制。有《司木》中大夫，掌木工之政令。又有匠师中士，有
舟中士。